Na temelju čl.6. Odluke o davanju u najam socijalnih stanova u vlasništvu Grada Križevaca, (Službeni Vjesnik broj 3/16, u daljnjem tekstu: Odluka) Gradonačelnik raspisuje:

**JAVNI POZIV**

**za prikupljanje zahtjeva za davanje u najam**

**socijalnih stanova u vlasništvu Grada Križevaca**

**I.**

Raspisuje se javni poziv za prikupljanje zahtjeva za davanje u najam slijedećeg socijalnog stana:

* jednosoban stan u prizemlju zgrade u Ulici Ante Starčevića 2 u Križevcima, površine 22,6 m2 (samo jedna prostorija, sanitarni čvor izdvojeno u zgradi i zajednički za više korisnika)

**II.**

Najam se daje na određeno vrijeme u trajanju od 5 godina.

Ukoliko potencijalni Najmoprimac odbije prihvatiti stan i potpisati Ugovor o najmu stana gubi mogućnost ponovnog natjecanja za najam stana u vlasništvu Grada Križevaca.

**III.**

Najamnina za predmetne stanove iznositi će 1,53 kn/m2 sukladno članku 14. Odluke.

**IV.**

Pravo na dodjelu socijalnog stana u vlasništvu Grada Križevaca ima državljanin RH i svi članovi obiteljskog kućanstva navedeni u zahtjevu koji kumulativno ispunjavaju slijedeće uvjete:

1. da prije podnošenja zahtjeva za natječaj prebivaju na području Grada neprekidno, najmanje 10 godina

Dokazuje se uvjerenjem o prebivalištu za podnositelje zahtjeva i članove kućanstva.

2. da nemaju na području Grada odnosno Republike Hrvatske nekretninu za stanovanje, kao niti članovi njihovog kućanstva, niti su se doveli u nepovoljan stambeni status prodajom ili darovanjem obiteljske kuće ili stana

Dokazuje se potpisanom Izjavom pod materijalnom i kaznenom odgovornošću da ispunjavaju uvijete iz ove točke.

3. da nisu nikad bili korisnici gradskog stana temeljem Ugovora o najmu sklopljenim sa Gradom

Uvjet će se utvrditi uvidom u službenu evidenciju o najmu gradskih stanova u Upravnom odjelu za stambeno komunalne djelatnosti.

4. da mjesečni prihodi po članu kućanstva ne prelaze iznos prava na zajamčenu minimalnu naknadu utvrđenu od strane Centra za socijalnu skrb u vrijeme kada je natječaj raspisan

Dokazuje se uvjerenjem Porezne uprave za sve članove kućanstva.

5. da broj članova kućanstva bude primjeren veličini stana za koji se podnosi zahtjev, odnosno minimalne površine stana po članu kućanstva kako slijedi:

- jedan član (samac) – 20 m2 - garsonijera

- dva člana – 30 m2 – jednosobni, jednoiposobni stan

- tri člana – 40 m2 – jednoiposobni stan, dvosoban stan

- četiri člana – 45 m2, a za svakog slijedećeg člana po 5 m2 – dvoiposobni i višesobni stan

Prilikom dodjele stanova u najam moguća su odstupanja do 5 m2 u površini stana.

Podnositelj zahtjeva za najam socijalnog stana u vlasništvu Grada i svi članovi obiteljskog kućanstva navedeni u zahtjevu moraju dostaviti presliku osobne iskaznice, domovnice i rodnog lista.

**V.**

Mjerila koja se boduju u svrhu utvrđivanja liste prioriteta za davanje u najam socijalnih stanova su:

1. Dužina prebivanja na području Grada

Podnositelju zahtjeva pripada 1 bod za svaku godinu (preko deset godina) prebivanja na području Grada.

Dokazuje se uvjerenjem o prebivalištu za podnositelja zahtjeva.

1. Radni staž

Podnositelju zahtjeva za svaku godinu radog staža ostvarenog u Republici Hrvatskoj pripada 1 bod.

Dokazuje se preslikom radne knjižice/elektroničkog zapisa o radnopravnom statusu izdan od Hrvatskog zavoda za mirovinsko osiguranje.

1. Samohranost roditelja

Podnositelju zahtjeva (samohranom roditelju) pripada 10 bodova.

Dokazuje se pravomoćnom sudskom odlukom o razvodu braka, odlukom o roditeljskoj skrbi, smrtnim listom supružnika, te uvjerenjem nadležnog centra za socijalnu skrb o privremenom uzdržavanju ili na drugi dokazivi način.

1. Zdravstveno stanje

Pod zdravstvenim stanjem podnositelja zahtjeva odnosno člana njegovog domaćinstva smatra se invaliditet po bilo kojoj osnovi. Bodovanje se računa sukladno postotku invalidnosti i to kako slijedi:

* Osobe sa invaliditetom sa 10 % oštećenja organizma – 1 bod
* Osobe sa invaliditetom sa 20 % oštećenja organizma – 2 boda
* Osobe sa invaliditetom sa 30 % oštećenja organizma – 3 boda
* Osobe sa invaliditetom sa 40 % oštećenja organizma – 4 boda
* Osobe sa invaliditetom sa 50 % oštećenja organizma – 5 bodova
* Osobe sa invaliditetom sa 60 % oštećenja organizma – 6 bodova
* Osobe sa invaliditetom sa 70 % oštećenja organizma – 7 bodova
* Osobe sa invaliditetom sa 80 % oštećenja organizma – 8 bodova
* Osobe sa invaliditetom sa 90 % oštećenja organizma – 9 bodova
* Osobe sa invaliditetom sa 100 % oštećenja organizma – 10 bodova

Dokazuje se rješenjem Hrvatskog zavoda za zdravstveno osiguranje, nalaz nadležnog tijela za vještačenje.

5. Sudjelovanje u Domovinskom ratu

Podnositelju zahtjeva i /ili članu obiteljskog kućanstva koji je u statusu hrvatskog branitelja sudjelovao u obrani suvereniteta Republike Hrvatske pripada 5 bodova, a hrvatskom ratnom vojnom invalidu iz Domovinskog rata pripada 10 bodova.

Dokazuje se potvrdom nadležnog tijela Ministarstva obrane odnosno Ministarstva unutarnjih poslova.

6. Roditelji i samohrani roditelj sa maloljetnom djecom

* Roditeljima odnosno samohranom roditelju pripada 1 bod za svako maloljetno dijete

Članom obiteljskog kućanstva smatra se bračni drug, izvanbračni drug, djeca rođena u braku i izvan braka, pastorčad, roditelji i osobe koje je podnositelj zahtjeva po zakonu dužan uzdržavati.

Status izvanbračne zajednice dokazuje se potvrdom Centra za socijalnu skrb, sudskim postupkom ili Izjavom podnositelja zahtjeva koja je ovjerena od strane Javnog bilježnika.

NAPOMENA: svi dokazi mogu biti podneseni u preslici, međutim Grad Križevci zadržava pravo u slučaju potrebe zatražiti original na uvid.

**VI.**

Bodovi dobiveni po mjerilima iz Točke V. ovog javnog poziva zbrajaju se, te se na temelju istih utvrđuje redoslijed na Listi red prvenstva za dobivanje u najam pojedinog stana.

Ako dva ili više podnositelja zahtjeva imaju jednak broj bodova prednost u ostvarivanju prava ima podnositelj koji ima više bodova po sljedećem redoslijedu:

* Hrvatski ratni vojni invalid iz Domovinskog rata,
* podnositelj koji ima više bodova po zdravstvenom stanju

Za zahtjeve koji su nepotpuni, podnositelju zahtjeva odredit će se dopunski rok od osam (8) dana da dopuni zahtjev potrebnom dokumentacijom.

Na temelju zaprimljenih zahtjeva i dopunom istih Povjerenstvo će sukladno odredbama ove Odluke utvrditi pravo na uvrštenje na Listu za pojedini stan, rangirati podnesene zahtjeve i izraditi prijedlog Liste za pojedini stan temeljem izvršenog bodovanja.

Povjerenstvo utvrđuje prijedlog Liste za pojedini stan koju objavljuje na oglasnoj ploči i na web stranici Grada Križevaca.

Nezadovoljni kandidat, podnositelj zahtjeva, ima pravo prigovora na prijedlog Liste za pojedini stan kojom se odbija ili odbacuje njegov zahtjev i na utvrđeni red prvenstva i izvršeno bodovanje u roku od osam (8) dana, računajući od dana objave prijedloga Liste na oglasnoj ploči i web stranici Grada Križevaca.

Prigovor iz stavka 1. ovog članka, podnosi se gradonačelniku Grada Križevaca (dalje u tekstu: Gradonačelnik) u pisanom obliku.

O prigovoru iz prethodnog stavka ovog članka Gradonačelnik donosi Odluku, te utvrđuje konačnu Listu za pojedini stan. Konačna Lista za pojedini stan se objavljuje na web-u i oglasnoj ploči Grada Križevaca.

Odluke o davanju stanova u najam na temelju konačne Liste donosi Gradonačelnik, a na prijedlog Povjerenstva.

**VII.**

Pisani zahtjevi dostavljaju se u zatvorenoj omotnici, na adresu: Grad Križevci, Ivana Zakmardija Dijankovečkog 12, soba broj 2 prizemlje, s naznakom **«NE OTVARAJ JAVNI POZIV ZA NAJAM SOCIJALNOG STANA»**, ili preporučenom pošiljkom na istu adresu.

**VIII.**

Natječaj se provodi sustavom zatvorenih ponuda u krugovima sve dok se stan ne dade u najam.

Ponude se predaju do svakog dvadesetog dana u mjesecu, a pregled i ocjena pristiglih ponuda biti će zadnji tjedan u mjesecu.

Natječaj je objavljen na oglasnoj ploči Grada Križevaca i web portalu www. krizevci.hr.

**IX.**

Sve ostale obavijesti o Natječaju mogu se dobiti u sobi broj 11. I kat, Ivana Zakmardija Dijankovečkog 12, Križevci ili na telefon 628-947.

GRADONAČELNIK:

Mario Rajn

KLASA: 371-01/16-01/6

URBROJ: 2137/02-02/03-17-22

Križevci: 18.06.2018. godine